arnastofnun/IGC-2024 huggingface dataset:
S-1049/2014

Mál þetta, sem dómtekið var fimmtudaginn 22. janúar 2015, er höfðað með ákæru, útgefinni af lögreglustjóranum á höfuðborgarsvæðinu 25. nóvember 2014, á hendur M-x-x P-x-x G-x-x, kt. 000000-0000, Leirubakka 32, Reykjavík,fyrir líkamsárás, með því að hafa, föstudaginn 8. febrúar 2013 innandyra í stigagangi að ... , Reykjavík, slegið A, kt. 000000-0000, ítrekuðum hnefahöggum í andlitið með þeim afleiðingum að hann hlaut nefbeinabrot og glóðarauga vinstra megin.

Telst brot þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október 1992. Hann hefur ekki áður sætt refsingu. Þá hefur hann gengist greiðlega við broti sínu. Þykir refsing ákærða hæfilega ákveðin fangelsi í tvo mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði þóknun skipaðs verjanda síns, B-kk-ef E-kk-ef hdl., 104.160 krónur að meðtöldum virðisaukaskatti, og 30.400 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf saksóknarfulltrúi.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, M-x-x P-x-x G-x-x, sæti fangelsi í tvo mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði þóknun skipaðs verjanda síns, B-kk-ef E-kk-ef hdl., 104.160 krónur, og 30.400 krónur í annan sakarkostnað.

R-kvk-nf H-kvk-nf
S-1057/2014

Mál þetta, sem dómtekið var í dag var höfðað með ákæru lögreglustjórans á höfuðborgarsvæðinu, dagsettri 25. nóvember sl., á hendur H-kk-þgf P-kk-þgf R-kk-þgf, óstaðsettum í hús, „fyrir líkamsárás, með því að hafa mánudaginn 23. júní 2014, við strætisvagnabiðstöð að Vonarstræti í Reykjavík, veist að A og slegið hann tvö högg með krepptum hnefa í andlitið og annað sem hafnaði í hendi hans, með þeim afleiðingum að A hlaut skurð yfir hægra auga, bólgu og mar við hægra auga og tognun á hægri þumalfingri.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981 og 110. gr. laga nr. 82, 1998.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Refsing ákærða er ákveðin 30 daga fangelsi. Ákærði er dæmdur til að greiða sakarkostnað og málsvarnarþóknun skipaðs verjanda síns að meðtöldum virðisaukaskatti eins og í dómsorði greinir.

A-kk-nf Í-kk-nf héraðsdómari, kveður upp dóminn.

D ó m s o r ð :

Ákærði, H-kk-nf P-kk-nf R-kk-nf, sæti fangelsi í 30 daga.

Ákærði greiði 36.000 krónur í sakarkostnað.

Ákærði greiði málsvarnarþóknun skipaðs verjanda síns, P-kk-ef K-kk-ef hdl. 69.440 krónur.

A-kk-nf Í-kk-nf
S-1074/2014

Mál þetta, sem dómtekið var í dag, var höfðað með ákæru ríkissaksóknara, dagsettri 10. desember sl., á hendur Ó-kk-þgf Þ-kk-þgf Þ-kk-þgf, Kópavogi, „fyrir brot gegn valdstjórninni, með því að hafa árla morguns sunnudaginn 4. maí 2014, í verslun Tíu-ellefu í Austurstræti, Reykjavík, slegið lögreglumanninn A, sem þar hafði afskipti af ákærða, hnefahöggi í andlit.

Telst brot ákærða varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Refsing ákærða er ákveðin 60 daga fangelsi. en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

A-kk-nf Í-kk-nf héraðsdómari, kveður upp dóminn.

D ó m s o r ð :

Ákærði, Ó-kk-nf Þ-kk-nf Þ-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

A-kk-nf Í-kk-nf
S-1084/2014

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 16. desember 2014, á hendur S-kvk-þgf M-kvk-þgf, kennitala 000000-0000, [...], [...], fyrir þjófnað, með því að hafa mánudaginn 1. desember 2014, í verslun Bónus í [...], stolið matvöru að verðmæti samtals 5.742 krónur.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæðis í ákæru.

Ákærða er fædd í [...]. Samkvæmt framlögðu sakavottorði, dagsettu 9. desember 2014, hefur ákærða einu sinni áður, árið 2013, gerst sek um brot gegn 244. gr. almennra hegningarlaga nr. 19/1940. Þykir refsing ákærðu hæfilega ákveðin fangelsi í 30 daga en fresta skal fullnustu refsingar og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Sakarkostnað hefur ekki leitt af málinu.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, S-kvk-nf M-kvk-nf, sæti fangelsi í 30 daga en fresta skal fullnustu refsingar og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

V-kvk-nf S-kvk-nf
S-1087/2014

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 16. desember sl., á hendur Þ-kk-þgf F-kk-þgf A-kk-þgf, Reykjavík, „fyrir tolla- og fíkniefnalagabrot, með því að hafa, laugardaginn 2. ágúst 2014, á heimili sínu að Rauðarárstíg 22, Reykjavík, haft í vörslum sínum í sölu- og dreifingarskyni 95,10 g maríhúana, 0,60 g tóbaksblandað kannabisefni, 60,30 g gammahýdroxýsmjörsýru (gamma-hydroxybutyric acid eða GHB), og á sama tíma haft í vörslum sínum anabólíska stera, (3 ml. masteron og 55 stk. anabólískir sterar) sem ákærði vissi eða mátti vita að væru ólöglega innfluttir til landsins og lögregla fann við leit.

Telst þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og reglugerð nr. 789/2002 og 1. mgr. 171. gr., sbr. 169. gr., tollalaga nr. 88/2005.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er krafist upptöku á ofangreindum fíkniefnum, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og sterum samkvæmt 3. mgr. 48. gr. lyfjalaga nr. 93/1993, 2. mgr. 68. gr. lyfsölulaga og 1. mgr. 181. gr. tollalaga nr. 88/2005 og jafnframt að gerðar verði upptækar 120.000 kr., sem er ætlaður ávinningur ákærða af sölu fíkniefna, samkvæmt 7. mgr. 5. gr. laga nr. 65/1974 og 1. mgr. 69. gr. b. almennra hegningarlaga nr. 19/1940.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem er réttilega færð til refsiákvæða í ákærunni.

Verður refsing hans því ákveðin fangelsi í 60 daga en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Upptækt skal vera

95,10 g maríhúana, 0,60 g tóbaksblandað kannabisefni, 60,30 gammahýdroxýsmjörsýra (gamma-hydroxybutyric acid eða GHB), anabólískir sterar, (3 ml. masteron og 55 stk. anabólískir sterar) og 120.000 krónur í peningum.

Ákærði er dæmdur til að greiða sakarkostnað eins og í dómsorði greinir.

A-kk-nf Í-kk-nf héraðsdómari, kveður upp dóminn.

D ó m s o r ð :

Ákærði, Þ-kk-nf F-kk-nf A-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

Upptækt skal vera 95,10 g maríhúana, 0,60 g tóbaksblandað kannabisefni, 60,30 gammahýdroxýsmjörsýra (gamma-hydroxybutyric acid eða GHB), anabólískir sterar, (3 ml. masteron og 55 stk. anabólískir sterar) og 120.000 krónur í peningum.

Ákærði greiði 60.739 krónur í sakarkostnað.

A-kk-nf Í-kk-nf
S-110/2015

Mál þetta, sem dómtekið var í dag, var höfðað með ákæru ríkissaksóknara, dagsettri 11. febrúar sl., á hendur P-kk-þgf Þ-kk-þgf, Reykjavík,

„1. Fyrir brot gegn valdstjórninni, með því að hafa að kvöldi sunnudagsins 30. desember 2012, við húsleit á þáverandi heimili sínu að A í Reykjavík, slegið með krepptum hnefa í andlit lögreglumannsins M og strax í kjölfarið tekið sama lögreglumann hálstaki með þeim afleiðingum að M hlaut mar á hægri kinn, tognun á hálsi og hálsvöðvum og tognun og ofreynslu á kjálka og rispu neðan við vinstri augnkrók.

Telst þetta varða við 1. mgr. 106. gr. almennra hegningarlaga nr. 19/1940.

2. Fyrir fíkniefnalagabrot, með því að hafa, í framangreint skipti, á þáverandi heimili sínu að A í Reykjavík haft í vörslum sínum í, sölu- og dreifingarskyni, 68,30 g af kannabislaufum og 15,86 g af maríjúana og skömmu áður sama kvöld á bifreiðastæði við Grafarvogslaug í Reykjavík haft í vörslum sínum 6,60 g af maríjúana.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65/1974, með síðari breytingum og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að gerð verði upptæk ofangreind fíkniefni sem hald var lagt á, samkvæmt 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 848/2002.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni. Við ákvörðun refsingar er höfð hliðsjón af 78. gr. almennra hegningarlaga.

Verður refsing ákærða því ákveðin fangelsi í 45 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Upptæk skulu vera 68,30 g af kannabislaufum, 22,46 g af maríjúana. Ákærði skal greiða málsvarnarþóknun skipaðs verjanda síns, S-kk-nf K-kk-nf K-kk-nf hrl., 163.680 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóminn.

D ó m s o r ð :

Ákærði, P-kk-nf Þ-kk-nf, sæti fangelsi í 45 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptæk skulu vera 68,30 g af kannabislaufum, 22,46 g af maríjúana. Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 163.680 krónur að meðtöldum virðisaukaskatti.

A-kk-nf Í-kk-nf
S-113/2015

Ár 2015, föstudaginn 13. mars, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 113/2015: Ákæruvaldið (K-kvk-nf Ó-kvk-nf E-kvk-nf) gegn H-kk-þgf Þ-kk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 17. febrúar sl. á hendur ákærða, H-kk-þgf Þ-kk-þgf, kt. [...], Víkurbakka 4, Reykjavík, „fyrir líkamsárás, með því að hafa aðfararnótt sunnudagsins 2. mars 2014 innandyra á heimili sínu að Víkurbakka 4 í Reykjavík, slegið A, kt. [...], með krepptum hnefa nokkrum höggum í höfuðið og því næst utandyra tekið hann kverkataki, allt með þeim afleiðingum að hann hlaut glóðarauga á vinstra auga, marblett vinstramegin á höfði, rispusár á andliti, marblett á háls og heilahristing.

Telst brot þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 30 daga. Rétt er að fresta refsingu þessari og ákveða að hún falli niður að liðnum 2 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að greiða kostnað af málinu, 33.265 krónur.

DÓMSORÐ:

Ákærði, H-kk-nf Þ-kk-nf, sæti fangelsi í 30 daga. Refsingunni er frestað og fellur hún niður að liðnum 2 árum frá dómsuppsögu, haldi ákærði almennt skilorð.

Ákærði greiði greiði 33.265 krónur í sakarkostnað.

P-kk-nf G-kk-nf.
S-119/2015

Mál þetta, sem dómtekið var 16. mars síðastliðinn, var höfðað með ákæru lögreglustjórans á höfuðborgarsvæðinu, útgefinni 24. febrúar síðastliðinn, á hendur J-kk-þgf Ó-kk-þgf J-kk-þgf, Hafnarfirði, „fyrir líkamsárás, með því að hafa aðfaranótt sunnudagsins 2. nóvember 2014, inni á reykingasvæði skemmtistaðarins Húrra að Naustinni 1 í miðbæ Reykjavík, veist að M og slegið hann eitt högg með olnboganum í andlitið, með þeim afleiðingum að hann hlaut brot vinstra megin á kjálka.

Telst þetta varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Í málinu gerir S-kk-nf G-kk-nf hrl., fyrir hönd M, kröfu um að ákærði verði dæmdur til að greiða brotaþola miskabætur að fjárhæð 1.500.000 kr. með vöxtum skv. 8. gr. laga um vexti og verðtryggingu nr. 38/2001 frá 2. nóvember 2014 þangað til mánuður er liðinn frá birtingu ákæru, en síðan með dráttarvöxtum skv. 9. gr., sbr. 1. mgr. 6. gr. sömu laga, frá þeim degi til greiðsludags.“

Við þingfestingu krafðist lögmaður brotaþola málskostnaðar auk miskabóta.

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæðis í ákærunni.

Ákærði hefur ekki áður gerst brotlegur. Verður refsing hans því ákveðin fangelsi í 60 daga, en fresta skal fullnustu hennar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Miskabætur eru hæfilega ákveðnar 500.000 krónur með vöxtum eins og í dómsorði greinir. Þá verður ákærða gert að greiða brotaþola málskostnað eins og í dómsorði greinir. Loks verður ákærði dæmdur til að greiða sakarkostnað, málsvarnarþóknun verjanda síns og verjanda síns á rannsóknarstigi að meðtöldum virðisaukaskatti eins og í dómsorði greinir.

A-kk-nf Í-kk-nf héraðsdómari kveður upp dóminn.

D ó m s o r ð :

Ákærði, J-kk-nf Ó-kk-nf J-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði M 500.000 krónur með vöxtum samkvæmt 1. mgr. 8. gr. laga nr. 38/2001 frá 2. nóvember 2014 til 16. apríl 2015, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 150.000 krónur í málskostnað.

Ákærði greiði 32.000 krónur í sakarkostnað, málsvarnarþóknun skipaðs verjanda síns, S-kk-ef A-kk-ef S-kk-ef hrl., 122.760 krónur og málsvarnarþóknun skipaðs verjanda síns á rannsóknarstigi, S-kk-ef K-kk-ef K-kk-ef hrl., 122.760 krónur.

A-kk-nf Í-kk-nf
S-123/2015

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 24. febrúar sl., á hendur G-kk-þgf Á-kk-þgf, Óstaðsettur í húsi, „fyrir eftirtalin hegningarlagabrot:

1. Fyrir þjófnað, með því að hafa sunnudaginn 25. janúar 2015, stolið úr ólæstri bifreiðinni VB-282, þar sem hún stóð á bifreiðastæði í bifreiðageymslu í Reykjavík, bíllyklum með fjarstýringu og húslyklum.

2 Fyrir þjófnað, með því að hafa þriðjudaginn 19. ágúst 2014, í félagi, stolið veski og greiðslukortum, útvarpssendi og hörðum tölvudisk, samtals að verðmæti 22.000 kr., úr bifreiðinni EG-755 þar sem hún stóð á bifreiðastæði í bifreiðageymslu Hamraborgar, Kópavogi,

Teljast brot þessi varða við 244. gr. almennra hegningarlaga nr. 19/1940.

3. Fyrir fjársvik, með því hafa þriðjudaginn 19. ágúst 2014 framvísað í blekkingarskyni og án heimildar greiðslukorti I-kk-ef S-kk-ef G-kk-ef, í verslun 10-11 Hjallabrekku, Kópavogi, og þannig svikið út kr. 6.495.

Telst brot þetta varða 248. gr. almennra hegningarlaga nr. 19/1940.

Þess er krafist að ákærði verði dæmd til refsingar og til greiðslu alls sakarkostnaðar.“

Ákæruvaldið féll frá ákæru í 2. lið ákæru.

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni svo breyttri og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði hefur rofið skilorð reynslulausnar er honum var veitt 12. janúar sl., 135 dagar. Hún verður því tekin upp og dæmd með þessu máli og refsing ákærða ákveðin samkvæmt 77. gr. almennra hegningarlaga og 78. gr. sömu laga.Verður refsing hans því ákveðin fangelsi í 5. mánuði. Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 122.760 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, G-kk-nf Á-kk-nf, sæti fangelsi í 5 mánuði

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 122.760 krónur að meðtöldum virðisaukaskatti.

A-kk-nf Í-kk-nf
S-318/2015

Ár 2015, þriðjudaginn 16. júní, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 318/2015: Ákæruvaldið (H-kvk-nf S-kvk-nf P-kvk-nf) gegn R-kvk-þgf Í-kvk-þgf G-kvk-þgf (U-kk-nf E-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 16.mars sl. á hendur ákærðu, R-kvk-þgf Í-kvk-þgf G-kvk-þgf, kennitala [...], Svarthömrum 68, 112 Reykjavík, „fyrir fjársvik og hótanir, með því að hafa fimmtudaginn 6. febrúar 2014, blekkt leigubifreiðastjórann A til þess að aka sér með leigubifreið frá [...], í Mosfellsbæ, að verslunarmiðstöðinni Firði, Fjarðargötu 13-15 í Hafnarfirði, og er þangað var komið, stigið út úr bifreiðinni án þess að greiða fyrir aksturinn, opnað dyrnar bílstjórameginn og lagt sprautunál að hálsi A og hótað að stinga hann með nálinni og smita af lifrabólgu C ef hún myndi ekki losna við að greiða fyrir fargjaldið að fjárhæð 6.670 krónur.

Telst þetta varða við 248. gr. og 233. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Fallið hefur verið frá þeim ákæruatriðum að ákærða hafi lagt sprautunálina að hálsi A og því að hún hafi opnað bíldyrnar hjá honum.

Málavextir

Ákærða hefur skýlaust játað það brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæða. Þykir refsing ákærðu hæfilega ákveðin fangelsi í 30 daga. Rétt er að fresta refsingu þessari og ákveða að hún falli niður að liðnum 2 árum frá dómsuppsögu að telja, haldi ákærða almennt skilorð 57. gr. almennra hegningarlaga nr. 19, 1940.

Dæma ber ákærðu til þess að greiða verjanda sínum, U-kk-þgf E-kk-þgf hdl., 168.795 krónur í málsvarnarlaun að meðtöldum virðisaukaskatti.

Annan sakarkostnað hefur ekki leitt af málinu.

DÓMSORÐ:

Ákærða, R-kvk-nf Í-kvk-nf G-kvk-nf, sæti fangelsi í 30 daga. Refsingunni er frestað og fellur hún niður að liðnum 2 árum frá dómsuppsögu að telja, haldi ákærða almennt skilorð.

Ákærða greiði verjanda sínum, U-kk-þgf E-kk-þgf hdl., 168.795 krónur í málsvarnarlaun.

P-kk-nf G-kk-nf
S-339/2015

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 2. júní 2015, á hendur Ó-kvk-þgf G-kvk-þgf, kennitala 000000-0000, Borgarási 10, Garðabæ, fyrir þjófnað með því að hafa, aðfaranótt þriðjudagsins 17. júní 2014, í verslun 10/11, Austurstræti, Reykjavík, stolið matvöru samtals að verðmæti 3.136 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.

Ákærða krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæðis í ákæru.

Ákærða er fædd í október 1963. Samkvæmt framlögðu sakavottorði, dagsettu 26. maí 2015, hefur ákærðu tvívegis áður verið gert að sæta sekt fyrir þjófnað, síðast með lögreglustjórasátt hinn 10. maí 2011. Með hliðsjón af sakarefni þessa máls þykir refsing ákærðu hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Engan sakarkostnað leiddi af málinu.

Af hálfu ákæruvaldsins flutti málið K-kk-nf Ó-kk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, Ó-kvk-nf G-kvk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

V-kvk-nf S-kvk-nf